laion/Wikipedia-Exotic huggingface dataset:
კოლხეთი ხობი (საფეხბურთო კლუბი)

„კოლხეთი“ ხობი – საქართველოს საფეხბურთო კლუბი ხობიდან. თამაშობს „ცენტრალურ“ სტადიონზე. ასპარეზობს პირველ ლიგაში. დაარსდა 1936 წელს. 1987 წელს გახდა საქართველოს პირველობის მე-2 პრიზიორი, 1988 წელს კი საქართველოს ჩემპიონი. 1989 წელს ჩამოყალიბდა საფეღბურთო კლუბი ,,კოლხეთი", რომელიც ასპარეზობდა საბჭოთა კავშირის პირველობაზე მე-2 ლიგის გუნდებს შორის. 1990 წლიდან ასპარეზობს საქართველოს ეროვნულ ჩემპიონატში ჯერ უმაღლეს, შემდეგ კი პირველ და რეგიონულ ლიგაში 2007 წლიდან ასპარეზობს პირველ ლიგაში, 2008-2009 წლებში გამოდიოდა ხობის ,,ხობის" სახელწოდებით. ამჟამად საქართველოს ჩემპიონატის პირველი ლიგაში ასპარეზობს როგორც ხობის ,,კოლხეთი." აქ აღზრდილ მრავალ ფეხბურთელს დაუცავს თბილისის დინამოსა და საქ. ნაკრების ღირსება, ესენი არიან: დემურ ვეკუა, ავთანდილ ქანთარაია, ენუქი თევზაძე, ზურაბ აიანადი, ლევან გვაზავა, ლადო ახალაია, ედიკ საჯაია, ირაკლი სახურია და სხვები 1936–: დაარსდა როგორც კოლხეთი ხობი 2001: საფეხბურთო კლუბი ხობი 2002: კოლხეთი ხობი 200x: სკ ხობი 200x–: კოლხეთი ხობი საფეხბურთო კლუბ ხობის ლოგო საფეხბურთო კლუბ ხობის კოლხეთის ძველი ლოგო. პირველი ლიგა მეორე ადგილი: 1999 კლუბის საიტი დაარქივებული 2016-06-30 საიტზე Wayback Machine. პროფილი ხობის მუნიციპალიტეტის გამგეობის საიტზე პროფილი Soccerway-ზე პროფილი Transfermarkt-ზე
პიერიის წყარო

პიერიის წყარო — შთაგონების წყარო ბერძნულ მითოლოგიაში, მაკედონიის პიერიის წყარო ეძღვნებოდა მუზებს. მეტაფორულად წარმოადგენს ცოდნის, ხელოვნებისა და მეცნიერების წყაროს. ის პოპულარული გახდა ალექსანდრე პოუპის პოემის „An Essay on Criticism“-ის (1709) კუპლეტიდან: „A little learning is a dangerous thing; Drink deep, or taste not the Pierian spring: There shallow Draughts intoxicate the Brain, And drinking largely sobers us again.“ პიერია წარმოადგენს ძველი მაკედოონიის მხარეს, მთა ოლიმპის მდებარეობის ადგილს. მითების სხვადასხვა ვარიანტების მიხედვით აქ ბინადრობენ ორფეოსები (ძველ ბერძნულ მითოლოგიაში მომღერალი და მუსიკოსი) და მუზები (პიერიდები). ითვლება, რომ წყაროს წყლის შესმის მერე ადამიანი მოიპოვებს ცოდნასა და შთაგონებას. კასტალიის წყარო ↑ E.C. Marchant, Commentary on Thucydides: Book 2,Πιερίας—between Mt. Olympus and the Thermaic Gulf, the original home of the muses and birth-place of Orpheus. ↑ Orpheus and Greek Religion (Mythos Books) by William Keith Guthrie and L. Alderlink, 1993, ISBN 0-691-02499-5, page 62
გრევენის მუზეუმი

გრევენის მუზეუმი (ფრანგ. Musée Grévin) — ცვილის ფიგურების მუზეუმი საფრანგეთის დედაქალაქ პარიზში. მდებარეობს მონმარტრის ბულვარზე. მუზეუმი დაარსდა 1882 წელს ართურ მეიერის მიერ. მუზეუმის კოლექციაშია ცნობილი ადამიანებისა და გამოგონილი პერსონაჟების დაახლოებით 450 ცვილის ფიგურა. ღიაა ყოველდღიურად. ოფიციალური საიტი
დადაშენის საეპისკოპოსო

დადაშენის საეპისკოპოსო — ეპარქია ფეოდალურ საქართველოში. სავარაუდოდ დაარსდა X საუკუნეში მაშინ, როდესაც სამხრეთ საქართველოში იქმნებოდა ქართული საეპისკოპოსოები. დადაშნელი პირველად მოხსენიებულია XIII საუკუნის დოკუმენტში „განგება დარბაზობისა.“ ეს არის საქართველოს მღვდელმთავართა ჯდომის წესი სამეფო დარბაზობის დროს. აქ მოხსენიებულ 35 მღვდელმთავარს შორის დადაშნელს უჭირავს 34-ე ადგილი. თურქეთის მიერ სამცხე-საათაბაგოს დაპყრობის შემდეგ დადაშენის საეპისკოპოსო მოიშალა. „დარბაზობის განგების“ მიხედვით დადაშნელის სამწყსოში შედიოდა ძველი ქართული ისტორიული თემები - არტაანი, კოლა და ხორტევანი. XVI საუკუნის დოკუმენტის, სამცხე-საათაბაგოს მღვდელმთავართა ნუსხის, ცნობით, დადაშნელის სამწყსო მთელი კოლა და ხორტევანია ყარასალამდე. ამ საბუთში ჩამოთვლილ 13 ეპისკოპოსში დადაშნელი მეცამეტე ადგილზეა დასახელებული. დადაშენი დადაშენის ეკლესია შოშიაშვილი ნ., ენციკლოპედია „საქართველო“, ტ. 2, თბ., 2012. — გვ. 247-248. ↑ ჟორდანია თ. „ქრონიკები და სხვა მასალა საქართველოს ისტორიისა“, თბ. 1897, გვ. 53
ჯუმბერ პატიაშვილი

ჯუმბერ ილიას ძე პატიაშვილი (დ. 5 აგვისტო, 1939, ლაგოდეხი) — ქართველი პოლიტიკოსი და საქართველოს სსრ-ის ცკ-ს კომპარტიის მე-12 პირველი მდივანი 1985-1989 წლებში. მონაწილეობას იღებდა 1995 და 2000 წლების საქართველოს საპრეზიდენტო არჩევნებში. იგი ორივეჯერ მეორე ადგილზე გავიდა. დაამთავრა თბილისის სახელმწიფო სასოფლო-სამეურნეო ინსტიტუტი. 1962-1965 წლებში იყო ასპირანტი. 1965-1967 წლებში იყო სასოფლო-სამეურნეო ინსტიტუტი, უმცროსი მეცნიერ-მუშაკი. 1965-1967 წლებში იყო საქართველოს სსრ კომკავშირის ინსტრუქტორი. 1967-1968 წლებში იყო ახალგაზრდა მეცნიერ-მუშაკებთან მუშაობის სექტორის გამგე. 1968-1969 წლებში იყო საკავშირო ცენტრალური კომიტეტის პასუხისმგებელი ორგანიზატორი. 1969-1970 წლებში იყო საქართველოს კომკავშირის ცენტრალური კომიტეტის მეორე მდივანი. 1970-1973 წლებში იყო საქართველოს კომაკავშირის ცკ-ის პირველი მდივანი. 1973-1974 წლებში იყო კომუნისტური პარტიის გორის რაიონული კომიტეტის პირველი მდივანი. 1974-1985 წლებში იყო საქართველოს სსრ კომპარტიის მდივანი. 1985 წლის 6 ივლისიდან 1989 წლის 14 აპრილამდე იყო საქართველოს კომპარტიის ცკ-ის პირველი მდივანი. 1989-1999 წლებში მიწათმოქმედების სამეცნიერო-კვლევითი ინსტიტუტის დირექტორი (სამეცნიერო-საწარმოო გაერთიანება „თავთავის“ გენერალური დირექტორი). 1999 წლიდან მიწათმოქმედების ინსტიტუტის კონსულტანტი. 1992-1995 წლებში იყო საქართველოს მე-3 მოწვევის პარლამენტის წევრი (მცხეთის მაჟორიტარი). 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. 2004 -2008 წლებში იყო საქართველოს მე-6 მოწვევის პარლამენტის წევრი (გორის მაჟორიტარი). პატიაშვილი ჯ., „ოცდასამი წლის შემდეგ“, თბ., 2013 ჯუმბერ პატიაშვილი — საქართველოს ბიოგრაფიული ლექსიკონი ჯუმბერ პატიაშვილი — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) ჯუმბერ პატიაშვილი — საქართველოს პარლამენტის ოფიციალური საიტი (საქართველოს პარლამენტის მეხუთე მოწვევა) დაარქივებული 2020-07-19 საიტზე Wayback Machine. ჯუმბერ პატიაშვილი — საქართველოს პარლამენტის ოფიციალური საიტი (საქართველოს პარლამენტის მეექვსე მოწვევა) დაარქივებული 2020-07-19 საიტზე Wayback Machine. ჯუმბერ პატიაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) თავი 4:პერსონაჟები დაარქივებული 2016-03-04 საიტზე Wayback Machine.
ვიტალი შუმეიკო

ვიტალი შუმეიკო (დ. 6 ოქტომბერი, 1981) — უკრაინელი პროფესიონალი ფეხბურთელი, რომლის საფეხბურთო კარიერა ძირითადად უკრაინასა და რუსეთის სხვადასხვა ლიგებში წარიმართა. ამჟამად უმაღლესი ლიგაში მოასპარეზე ლანჩხუთის გურიას წევრია. თუმცა 2013 წლის ოქტომბრამდე მას ერთი თამაშიც კი არ ჩაუტარებია. ვიტალი შუმეიკო დაარქივებული 2014-08-29 საიტზე Wayback Machine.
ვლადიმერ ჯოჯუა

ვლადიმერ ჯოჯუა (დ. 5 დეკემბერი, 1980) — ქართველი ფეხბურთელი, ლანჩხუთი „გურიას“ საყრდენი ნახევარმცველი. პირველი ლიგა მეორე ადგილი: 2009/2010 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი Footballdatabase-ზე (ინგლისური)
კონსტანტინე ჩხეიძე

კონსტანტინე ალექსანდრეს ძე ჩხეიძე (დ. 1897 – გ. 1974) — ქართველი მწერალი, ფილოსოფოსი და „თეთრი ემიგრანტი“. კონსტანტინე დაიბადა ქართველი მამის, წარჩინებული გვარის ჩხეიძეებისა და რუსი დედის ოჯახში. ჩაირიცხა იმპერილიასტური რუსეთის სამხედრო სამსახურში და ჩრდილო კავკასიის სამოქალაქო ომის დროს იბრძოდა თეთრი არმიის რიგებში. 1921 წელს, თეთრი კაზაკების დამარცხების შემდეგ, ჩხეიძე გადაიხვეწა ლემნოსში, საიდანაც 1923 წელს გადავიდა პრაღაში (ჩეხოსლოვაკია). პრაღაში მიიღო იურიდული განათლება და აქვე კითხულობდა ლექციებს. 1920-იან წლებში ის შეუერთდა „ევრაზიელების მოძრაობას“ და 1930–იან წლებში ის უკვე მოგვევლინა მოძრაობის ერთ-ერთ ლიდერად. მეორე მსოფლიო ომის დროს, ის იყო პრაღის „მიწისქვეშა“ ანტი-ფაშისტური აქტივისტი, მაგრამ 1945 წელს იგი დააპატიმრა საბჭოთა ჯაშუშთა გამოვლენის სპეციალური ორგანიზაციამ ("სმერში") და 1955 წლამდე გადაასახლებული იყო ციმბირში. კონსტანტინე ჩხეიძე იყო ნიკოლაი ფიოდოროვის ფილოსოფიის მიმდევარი და შექმნა რიგი ნაშრომები რუსული საზოგადოებისა და კულტურის, ასევე კავკასიური ლეგენდებისა და საბჭოთა ერების შესახებ. მისი მემუარები არის 1917–1955 წლების, რუსეთსა და საბჭოთა კავშირში განვითარებული მოვლენების ამსახველი მნიშვნელოვანი დოკუმენტაცია. 1974 წელს კონსტანტინე ჩხეიძემ სიცოცხლე თვითმკვლელობით დაასრულა. ↑ ნიკოლაი სტეფანოვი. კონსტანტინ ალექსანდრეს ძე ჩხეიძე. რუსული არქიპელაქი. 2008.06.13 ↑ ჩინიაევა ელენა (2001). რუსები რუსეთს მიღმა: რუსული ემიგრაცია ჩეხოსლოვაკეთში 1918–1938 წლები. გვ. 204, 2012Oldenbourg Wissenschaftsverlag, ISBN 3-486-56356-4.
პეტრე ჩხეიძე

პეტრე პეტრეს ძე ჩხეიძე (დ. 22 ოქტომბერი, 1941, თბილისი) — საქართველოს პირველი საგანგებო და სრულუფლებიანი ელჩი ამერიკის შეერთებულ შტატებში, საქართველოს მუდმივი წარმომადგენელი გაერთიანებული ერების ორგანიზაციაში, შემდგომში საქართველოს ელჩი თურქმენეთსა და ავღანეთში. დაიბადა 1941 წლის 22 ოქტომბერს თბილისში. თბილისის სახელმწიფო უნივერსიტეტის დამთავრების შემდეგ 1963 წლიდან მუშაობდა პროკურატურის ორგანოებში. იყო ქ. თბილისის პროკურატურის სტაჟიორი, გამომძიებელი, უფროსი გამომძიებელი, საქართველოს სსრ პროკურატურის განსაკუთრებით მნიშვნელოვან საქმეთა გამომძიებელი. 1971–1975 წლებში იმყოფებოდა პარტიულ სამუშაოზე საქართველოს კომპარტიის თბილისის საქალაქო კომიტეტში, იყო ადმინისტრაციული ორგანოების განყოფილების ინსტრუქტორი, განყოფილების გამგის მოადგილე, განყოფილების გამგე. სსრ კავშირის საგარეო საქმეთა სამინისტროს დიპლომატიური აკადემიის დამთავრების შემდეგ, 1978 წლიდან მუშაობდა სამინისტროს აპარატში, ხოლო შემდეგ გაერთიანებული ერების ორგანიზაციასთან არსებულ სსრ კავშირის მუდმივ წარმომადგენლობაში ადმინისტრაციულ-საკონსულო რეფერენტურის პირველ მდივნად, მრჩევლად, ხელმძღვანელად. 1984 წლიდან მუშაობდა საქართველოს კომპარტიის ცენტრალური კომიტეტის უცხოეთთან ურთიერთობის განყოფილების გამგედ. პეტრე ჩხეიძე ნიუ-იორკში ყოფნისას აქტიურად მუშაობდა თურქმენეთის გაზის პრობლემატიკაზე. პეტრე ჩხეიძე საქართველოს პრეზიდენტის, ედუარდ შევარდნაძის, დავალებით, აქტიურ კონსულტაციებს აწარმოებდა მსხვილ კორპორაციასთან, რომლებიც ჩართულია ევრაზიის „ენერგეტიკული ბაზრის“ გადანაწილებაში. მას ჰქონდა უფლებამოისლება პრეზიდენტ შევარდნაძისაგან, ეწარმოებინა მოლაპარაკებები გადაწყვეტილების მიღებისა და „ჯენტლმენური შეთანხმების“ უფლებით. პეტრე ჩხეიძე იყენებდა თავის კავშირებს გაეროში და ურთიერთობას სხვადასხვა ქვეყნის ელჩებთან. პეტრე ჩხეიძის ქონებრივი მდგომარეობის დეკლარაცია დაარქივებული 2023-02-10 საიტზე Wayback Machine. — 29.04.2003 პეტრე ჩხეიძე: ნიუ-იორკიდან – ქაბულში ეროვნული ფოტომატიანე „ივერიელი“ ↑ Mr. Peter P. Chkheidze, Permanent Representative of Georgia to the United Nations
ვალერი ჩხეიძე

ვალერი ჩხეიძე (დ. 1948, ქვედა დიმი, ბაღდათის რაიონი — გ. 16 აგვისტო, 2017) — უშიშროების გენერალ-ლეიტენანტი. 1972 წელს დაამთავრა პუშკინის სახელობის პედაგოგიური ინსტიტუტი; 1982–1984 წლებში სწავლობდა მოსკოვის სახელმწიფო უშიშროების კომიტეტის უმაღლესი სკოლაში. 1975 წლიდან მას სხვადასხვა მაღალი და საპასუხისმგებლო თანამდებობები ეკავა: სსრკ უშიშროების კომიტეტი. ეკავა სხვადასხვა თანამდებობები ოპერატიული რწმუნებულიდან — ქვეგანყოფილების უფროსამდე; საქართველოს შსს-ს სისხლის სამართლის სამძებრო სამმართველოს უფროსის მოვალეობის შემსრულებელი; საქართველოს რესპუბლიკის უშიშროების მინისტრის მოადგილე; საქართველოს თავდაცვის სამინისტროს სპეციალური დანიშნულების მთავარი სამმართველოს უფროსის პირველი მოადგილე; საქართველოს სასაზღვრო ჯარების სარდალი, თავდაცვის მინისტრის მოადგილე; 1994 წლიდან ინიშნება საქართველოს სახელმწიფო საზღვრის დაცვის დეპარტამენტის თავმჯდომარედ. „ვარდების რევოლუციის“ შემდეგ 2004 წელს ის ინიშნება დაზვერვის დეპარტამენტის თავმჯდომარედ, მალევე გვევლინება საქართველოს უშიშროების მინისტრის მოადგილედ და საგარეო დაზვერვის დეპატრამენტის დირექტორი. ↑ ვალერი ჩხეიძე — ბიოგრაფიული ლექსიკონი
ელიტური საზოგადოება

ელიტური საზოგადოება (ინგლ. The Bling Ring) — რეჟისორ სოფია კოპოლას 2013 წლის მხატვრული ფილმი. ფილმი 2008-2009 წელს ჰოლივუდში მომხდარ რეალურ ამბავს ეფუძნება. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი ახალგაზრდა მძარცველთა ჯგუფის ამბავს გადმოსცემს. დაჯგუფება სახელწოდებით Bling Ring ლოს-ანჯელესში 2008 წლის ოქტომბრიდან 2009 წლის აგვისტომდე მოქმედებდა. 5 მოზარდი თავგადასავლებისა და გართობის ძიებაში გადაწყვეტს რამდენიმე ცნობილი პიროვნების სახლის გაქურდვას. ჯგუფის წევრები იპარავდნენ ტანსაცმელსა და ძვირფასეულობა, რომლის საერთო ღირებულება სამ მილიონ ამერიკულ დოლარს აღწევდა. მძარცველთა მსხვერპლი იყვნენ ორლანდო ბლუმი, ლინდსი ლოჰანი, მეგან ფოქსი და ყველაზე ხშირად — პერის ჰილტონი. ისრაელ ბრუსარი - რებეკა ენი კეიტი ჩანგი - მარკ ჰოლი ემა უოტსონი - ნიკი მური ტაისა ფარმიგა - სემ მური კლერ ჯულიენი - კლოი ტეინერი ლესლი მანი - ლაური მური გევინ როსდეილი - რიკი სტეისი ედვარდსი - მისის ჰოლი კამეო როლები პერის ჰილტონი - საკუთარი თავი კირსტენ დანსტი - საკუთარი თავი ლინდსი ლოჰანი - საკუთარი თავი ოფიციალური საიტი „The Bling Ring“ — კინოფილმების ინტერნეტ-მონაცემთა ბაზა (ინგლისური) „The Bling Ring“ — Box Office Mojo-ზე „The Bling Ring“ — Metacritic-ზე „The Bling Ring“ — Rotten Tomatoes The Bling Ring at History vs. Hollywood
დეივიდ ლოიდ ჯორჯი

დეივიდ ლოიდ ჯორჯი — დუივორის 1-ლი გრაფი, გვინედის ვიკონტი (ინგლ. David Lloyd George; დ. 17 იანვარი 1863, მანჩესტერი — გ. 26 მარტი 1945, ქარნარვონშირი, უელსი) — ბრიტანელი პოლიტიკური მოღვაწე, დიდი ბრიტანეთის უკანასკნელი პრემიერ-მინისტრი ლიბერალური პარტიიდან (1916-1922). უინსტონ ჩერჩილის ახლო მეგობარი. წარმოშობით უელსური ოჯახიდანაა (უელსური წარმოშობის ერთადერთი ბრიტანელი პრემიერი), შეისწავლიდა კანონს და მუშაობდა ადვოკატად ლონდონში. როდესაც ლიბერალურ პარტიაში გაწევრიანდა, იგი პარლამენტის წევრად 1890 წელს. 1905 წლიდან იგი ხელისუფლების წევრი იყო, ხოლოდ 1916-დან — პრემიერ-მინისტრი. ხელმძღვანელობდა ბრიტანულ დელეგაციას გერმანიასთან მოლაპარაკებისას, ხელი მოაწერა ვერსალის საზავო ხელშეკრულებას. 1921 წელს მონაწილეობა მიიღო მოლაპარაკებებში, რომლებსაც შედეგად მოჰყვა ირლანდიის თავისუფალი რესპუბლიკის შექმნა. 1922 წელს სამსახურიდან დაეთხოვა. მეორე მსოფლიო ომის დროს საფრანგეთის კაპიტულაციის შემდეგ იყო ინგლისსა და გერმანიას შორის მშვიდობის დამყარების ერთ-ერთი მომხრე, რადგან თვლიდა, რომ ინგლისს არ შეეძლო ომის მარტოდ წარმოება. More about David Lloyd George დაარქივებული 2009-02-02 საიტზე Wayback Machine. on the Downing Street website. Lloyd George Society website დაარქივებული 2010-12-19 საიტზე Wayback Machine. BBC Wales History – Profile of David Lloyd George www.burkespeerage.com www.curriers.co.uk www.notableabodes.com დაარქივებული 2021-02-01 საიტზე Wayback Machine. ↑ David &Winston: How a Friendship Changed History. History Review, September 2006. Robert Pearce[მკვდარი ბმული] ენციკლოპედია ბრიტანიკის საიტზე (ინგლისური)
დიდებული საუკუნე

დიდებული საუკუნე (თურქ. Muhteşem Yüzyıl) — თურქული ისტორიულ-ეპიკური საგა მძაფრსიუჟეტიანი დრამის ჟანრში. ეკრანებზე გამოვიდა 2011 წელს. სერიალი დაფუძნებულია რეალურ ისტორიულ ფაქტებზე, რომელიც ოსმალეთის იმპერიაში ხდებოდა უდიდესი მხედართმთავრისა და რეფორმატორის, სულთან სულეიმან I-ის მმართველობის პერიოდში. სერიალი მოგვითხრობს სულთნის მმართველობის პერიოდის ყველაზე მნიშვნელოვან მოვლენებზე და მის ურთიერთობაზე სლავური წარმოშობის ხარჭა ალექსანდრასთან, რომელსაც ისლამის მიღების შემდეგ უწოდეს ჰიურემი. სერიალი შედგება 4 სეზონისაგან, რომელიც მოიცავს 139 ეპიზოდს. მთავარი სტატია: დიდებული საუკუნე მსახიობების სია. ოფიციალური საიტი ↑ Страница сериала на сайте Star TV. www.startv.com.tr. დაარქივებულია ორიგინალიდან — 2012-04-09. ციტირების თარიღი: 2013-06-20. ↑ Margaret Rich Greer, Walter Mignolo, Maureen Quilligan. Rereading the Black Legend: the discourses of religious and racial difference in the Renaissance empires., University of Chicago Press, 2007. ISBN 978-0-226-30722-0, p. 41-42 ↑ Н. А. Иванов, Османское завоевание арабских стран 1516-1574, М. 2001 გვ. 56 ↑ პრინცესა იზაბელა ფორტუნა, რომელიც ფიგურირებს სერიალში, როგორც კასტილიისა და ლეონის პრინცესა, გამოგონილი პერსონაჟია. ამ პერიოდში პრინცესა მსგავსი სახელით იყო იზაბელა ჰაბსბურგი, კასტილიის მეფე ფილიპე I-ისა და ხუანა I შეშლილის შვილი, საღვთო რომის იმპერატორ კარლ V ჰაბსბურგის და, ასევე ცნობილი იზაბელა კასტილიელის, იზაბელა ავტრიელის და იზაბელა ბურგუნდიელის სახელით, თუმცა ის სულთნის საყვარელი არასოდეს ყოფილა, გარდაიცვალა 1526 წელს.
გიგა კვერენჩხილაძე

გივი 'გიგა' კვერენჩხილაძე (დ. 21 თებერვალი, 1986, ლანჩხუთი) — ქართველი ფეხბურთელი, ლანჩხუთის „გურიას“ თავდამსხმელი. სხვადასხვა ეგიდით ჩატარებულ ტურნირებში მას „გურიას“ შემადგენლობაში, 300-მდე მატჩი აქვს გამართული სადაც 100-ზე მეტი გოლით გამოირჩა. 2013 წლის აგვისტოში გიგა კვერენჩხილაძე დაკავებული იქნა ლანჩხუთის „გურიას“ სხვა ფეხბურთელებთან ერთად (გიორგი ძაძამია, ლაშა ჯანგიძე, შვანგირაძე), საზოგადოებრივი წესრიგის დარღვევისათვის. „გურიას“ ყოფილ და ახლანდელ ფეხბურთელებს შორის ლანჩხუთის პოლიციის წინ სიტყვიერი დაპირისპირება მას შემდეგ მოხდა, რაც „გურია“ მცხეთიდან, „ვიტ ჯორჯიასთან“ მატჩში 3:0 დამარცხების შემდეგ ლანჩხუთში დაბრუნდა. პროფილი Transfermarkt-ზე (ინგლისური) პროფილი Soccerway-ზე (ინგლისური)
მაიკლ ლუკასი

მაიკლ ლუკასი (ინგლ. Michael Lucas; დაბადების სახელი ანდრეი ტრეივასი რუს. Андрей Львович Трейвас; დაბ. 10 მარტი 1972; მოსკოვი, რსფსრ) — ამერიკელი გეი პორნოგრაფიული ფილმების მსახიობი და რეჟისორი. ნიუ-იორკის უდიდესი გეი-პორნოს მწარმოებელი სტუდია „Lucas Entertainment“-ის დამაარსებელი და აღმასრულებელი დირექტორი. მას დიდი მხარდაჭერა აქვს ისრაელის მხრიდან, სადაც გადაიღო რამდენიმე ფილმი ციკლიდან Men of Israel. ებრაული გაზეთი იედიოთ ახრონოთი წერდა, რომ ეს ისრაელში გადაღებული პირველი გეი პორნოგრაფიული ფილმია სადაც მხოლოდ ებრაელი მსახიობები მონაწილეობდნენ. Los Angeles Times-მა განაცხადა, რომ ეს პირველი მსგავსი ფილმია მხოლოდ ებრაელი მსახიობების მონაწილეობით. ოფიციალური საიტი Michael Lucas კინოფილმების ინტერნეტ-მონაცემთა ბაზაში ↑ 1.0 1.1 1.2 1.3 Photograph of Lucas' birth certificate showing his birth information ↑ 2.0 2.1 Van Meter, William. (October 30, 2006) The Lion of Chelsea. New York Movies. New York Magazine Holdings LLC. ციტირების თარიღი: 2007-01-09. ↑ Bunder, Leslie (August 18, 2006), "Entertaining gay Israeli troops" დაარქივებული 2011-06-05 საიტზე Wayback Machine. , www.somethingjewish.co.uk. ↑ 4.0 4.1 Great Exxxpectations დაარქივებული 2010-10-30 საიტზე Wayback Machine. , Wayne Hoffman, Tablet Magazine, July 21, 2009. ↑ Gay-Porn Mogul Hopes to Arouse Interest in Israel, David Graham, Newsweek, September 23, 2009. ↑ First-Ever All-Israeli Gay Porn Movie დაარქივებული 2009-05-11 საიტზე Wayback Machine. , DNA magazine, May 9, 2009.
Lucas Entertainment

Lucas Entertainment — მსოფლიოში ერთ-ერთი უდიდესი გეი პორნოგრაფიული სტუდია, რომელიც მდებარეობს ნიუ-იორკის შტატის ქალაქ ნიუ-იორკში. სტუდია ცნობილია თავისი გულუხვი, მაღალბიუჯეტური ფილმებით და ამას ადასტურებს ისიც, რომ Michael Lucas' La Dolce Vita ყველაზე ძვირადღირებული ფილმია ოდესმე შექმნილ გეი პორნო ფილმებს შორის.. 2007 წელს ფილმს მიღებული აქვს GayVN-ის 14 ჯილდო, რომელიც ამჟამინდელი რეკორდია Lucas Entertainment-ის საიტი Lucas Entertainment-ის ფილმოგრაფია[მკვდარი ბმული] ↑ Adams, JC (August 11, 2008). „Michael Lucas in Bed With mr. Pam. Lucas Entertainment signs gay adult's only female videographer to exclusive contract“. XBIZ. დაარქივებულია ორიგინალიდან — 18 თებერვალი 2012. ციტირების თარიღი: 16 November 2008. Reprint from GayPornTimes.com. ↑ 2.0 2.1 Van Meter, William. (October 30, 2006) The Lion of Chelsea. New York Movies. New York Magazine Holdings LLC. ციტირების თარიღი: 2007-01-09. ↑ Canadian border officials ban Lucas fetish flicks დაარქივებული 2012-10-05 საიტზე Wayback Machine. , Brent Creelman, Xtra.ca, February 12, 2009. ↑ Review of Lucas Entertainment, The Banana Guide, June 2009. ↑ Michael Lucas' 'La Dolce Vita' Sets GAYVN Record დაარქივებული 2009-06-23 საიტზე Wayback Machine. , Chicagopride.com, February 26, 2007.
სხივი (ჟურნალი)

სხივი — ქართული ყოველკვირეული პოლიტიკური, სამეცნიერო და ლიტერატურული ჟურნალი სოციალ-დემოკრატიული მიმართულებისა; გამოდიოდა თბილისში 1909–1910 წლებში. რედაქტორ-გამომცემელი — ე. ტურაბელიძე. გამოიცა 15 ნომერი. აშუქებდა პოლიტიკურ საკითხებს, დაბეჭდილია ა. ანდრეევისა და ჰაინრიხ ჰაინეს ნაწარმოებთა თარგმანები, საიუბილეო წერილი ანტონ ჩეხოვზე, მაქსიმ გორკის ნაწარმოებზე რეცენზია; პეტრე კოგანის „ახალი რუსული ლიტერატურის ისტორია“ (სტატიების სერია) და სხვა. ქართული საბჭოთა ენციკლოპედია, ტ. 9, თბ., 1985. — გვ. 629.
შპიონაჟი

შპიონაჟი, ანუ საიდუმლო დაზვერვა — ორგანიზაციის ან საზოგადოების შესახებ გასაიდუმლოებული ინფორმაციის მოპოვების პრაქტიკა, ამ ინფორმაციის მფლობელის ნებართვის გარეშე. შპიონაჟი დაზვერვის სხვა სახეებისგან იმით განსხვავდება, რომ იგი მოიცავს იმ ადგილზე შეღწევას, სადაც ინფორმაცია ინახება ან იმ ხალხზე გასვლას, რომლებიც ამ ინფორმაციას ფლობენ, როგორც წესი არაპირდაპირი გზით, ან ხერხებით. ტერმინს შპიონაჟი ზოგადად უკავშირებენ სახელმწიფოს მიერ პოტენციურ ან აქტიურ მტერზე ჯაშუშობას, უპირველეს ყოვლისა სამხედრო დანიშნულებისთვის, თუმცა ბოლო დროს ის ასევე მოიცავს ინფორმაციის მოპოვებას კორპორაციებისთვის, რასაც უფრო კონკრეტულად ინდუსტრიულ შპიონაჟს უწოდებენ. მრავალი სახელმწიფო შპიონაჟს ახორციელებს როგორც მტრებზე ისე საკუთარ მოკავშირეებზეც, თუმცა ამაზე კომენტარის არ გაკეთების პოლიტიკას ატარებს. აშშ-ის სამოქალაქო ომი ალან პინკერტონი. პირველი მსოფლიო ომი მატა ჰარი. ალან პინკერტონი. ნინძა West, Nigel. MI6: British Secret Intelligence Service Operations 1909–1945 1983 Richelson, Jeffery T. The U.S. Intelligence Community 1999 fourth edition Richelson, Jeffery T. A Century of Spies: Intelligence in the Twentieth Century 1977 Owen, David. Hidden Secrets: A Complete History of Espionage and the Technology Used to Support It O'Toole, George. Honorable Treachery: A History of U.S. Intelligence, Espionage, Covert Action from the American Revolution to the CIA 1991 Lerner, Brenda Wilmoth & K. Lee Lerner, eds. Terrorism: essential primary sources Thomas Gale 2006 ISBN 978-1-4144-0621-3 Lerner, K. Lee and Brenda Wilmoth Lerner, eds. Encyclopedia of Espionage, Intelligence and Security 2003 1100 pages. Knightley, Philip The Second Oldest Profession: Spies and Spying in the Twentieth Century Norton 1986 Kahn, David. The Codebreakers: The Comprehensive History of Secret Communication from Ancient Times to the Internet 1996 Revised edition. First published in 1967. Interactive Rosenberg Timeline History of an espionage in Russia
ეტრურია

ეტრურია (ლათ. Hetruria, ძვ.ეგვ. ტურშა) — აპენინის ნახევარკუნძულის, ჩრდილოეთ იტალიის ნაწილი, სადაც უძველესი სახელმწიფო ეტრურია მდებარეობდა. ეს ტერიტორია დღეს მოიცავს ტოსკანას, ლაციუმს, ემილია-რომანიას და უმბრიას. დღევანდელი დასახელებები მითითებულია ფრჩხილებში: არეცო კაერე კლევსინი (კლუიზიუმი) კურტუნა (კორტონა) ფელატრია (ვოლტერა) ფუფლუნა (პოპულონია) პერუსია ტარჩნა (ტერაჩინა) ტარკვინია ვეი ველჩი (ვოლხი) ველზნა (ვოლსინი) ვეტულონია Hall, John F. (1996). Etruscan Italy: Etruscan Influences on the Civilizations of Italy from Antiquity to the Modern Era. Indiana University Press, გვ. 411. ISBN 9780842523349.  Chronology of Etruscan Italy, [1]. Giuliano Bonfante; Larissa Bonfante (2003). The Etruscan Language: An Introduction. Manchester University Press. ISBN 0719055407.  Cities and Cemeteries of Etruria
პოლარული ღამე

პოლარული ღამე — პერიოდი, როცა მზე 24 საათზე (ანუ ერთ დღე-ღამეზე) მეტ ხანს არ ჩანს ჰორიზონტზე. ყველაზე მოკლე პოლარული ღამე (თითქმის ორი დღე-ღამე) გვხვდება განედზე ≈ 67° 24′ ჩ. გ., რომელიც განსაზღვრულია, როგორც ჩრდილოეთ პოლარული წრის განედი ≈ 66° 34′ ჩ. გ., რომელზეც დამატებულია მზის დისკოს რადიუსი (15-16′) და ატმოსფერული რეფრაქციის სიდიდე (ზღვის დონეზე საშუალოდ 35′); ყველაზე გრძელი — სამხრეთ პოლუსზე, 6 თვეზე ოდნავ ნაკლები. The polar night and polar darkness დაარქივებული 2012-09-04 საიტზე Wayback Machine. Many years' of webcam pictures from Tromsø, Norway. These clearly show the progression into and away from winter at a latitude within the Arctic Circle.
უოლტერ ბრენანი

უოლტერ ბრენანი (ინგლ. Walter Brennan , 25 ივლისი, 1894 – 21 დეკემბერი, 1974) — ამერიკელი მსახიობი. მიღებული აქვს სამი ოსკარი მეორეხარისხოვანი როლების შესრულებისთვის. შეგიძლიათ იხილოთ მედიაფაილები თემაზე „უოლტერ ბრენანი“ ვიკისაწყობში. უოლტერ ბრენანი კინოფილმების ინტერნეტ-მონაცემთა ბაზაში უოლტერ ბრენანი TCM-ის კინოფილმების მონაცემთა ბაზაში უოლტერ ბრენანი — AllMovie The Golden Years დაარქივებული 2007-03-26 საიტზე Wayback Machine.